open-index/open-wikipedia-markdown huggingface dataset:
Straumen (Sørfold)

**Straumen** (lulesamisk: *Strávve*) er et tettsted og administrasjonssenteret i Sørfold kommune i Nordland. Tettstedet har  innbyggere per 1. januar , og ligger innerst i fjorden Sørfolda. Den største arbeidsgiveren er Elkem Salten som produserer ferrosilisium til det Europeiske marked.

Tettstedet har også mange fritidsaktiviteter for barn, ungdommer og mosjonister. Blant annet Linedance, fotball, håndball, paintball, dans og musikk.
Sørfold er også i stor fremgang innenfor innebandy, hvor klubben Sørfold Innebandyklubb spilte i 1 divisjon Nord-Norge sammen med blant andre Bodø og Alta.

## Musikkliv
Sørfold er kjent for et aktivt musikkmiljø, med to kor Sangeria (30 år i 2017) og Foldklang (40 år i 2019) samt to korps Nordbygda skolekorps (40 år i 2019) og Straumen skole- og ungdomskorps. Straumen skole- og ungdomskorps hadde 40-årsjubileum i 2013   I tillegg har kommunen en aktiv kulturskole som ble startet i 1978.

## Referanser


## Eksterne lenker
* Hjemmeside for Sørfold Innebandyklubb
* Sørfold kommunes nettsted
* Straumen skole- og ungdomskorps' nettsted
Livet under vann med Steve Zissou

***Livet under vann med Steve Zissou*** er en amerikansk film fra 2004. Filmen er regissert av Wes Anderson og har en stjernespekket rolleliste: Bill Murray, Owen Wilson, Cate Blanchett, Anjelica Huston, Willem Dafoe, Jeff Goldblum, Michael Gambon og Bud Cort.

*Livet under vann* er et surrealistisk eventyrdrama. Anderson hentet inspirasjon fra Jacques-Yves Cousteau og Louis Malles dykkerfilmer fra 1950- og 60-tallet, særlig *[[Den tause verden (film)|Den tause verden]]* fra 1956. Til og med besetningens røde toppluer er hentet fra Cousteaus dokumentar.

## Filmens handling

Steve Zissou (spilt av Bill Murray) er mannen som tok verden med storm med sine dokumentarfilmer fra undervannsverdenen. Nå er talentet hans forsvunnet, og filmene hans flopper på kinomarkedet. Hans siste film er intet unntak. Selv om Steves beste venn ble drept i et haiangrep, vekker filmen med disse scenene ikke interesse hos publikum.

Nå er han ute etter hevn. Han skal drepe morderhaien – koste hva det koste vil. Han setter i gang aksjonen, med kameraene på plass. Men så blir båten deres angrepet av sjørøvere som kidnapper en av besetningen.

## Skuespillere
* Bill Murray somas Steve Zissou
* Owen Wilson som Edward Plimpton / Kingsley Zissou
* Cate Blanchett som Jane Winslett-Richardson
* Anjelica Huston som Eleanor Zissou
* Willem Dafoe som Klaus Daimler
* Jeff Goldblum som Alistair Hennessey
* Michael Gambon som Oseary Drakoulias
* Bud Cort som Bill Ubell.
* Noah Taylor som Vladimir Wolodarsky
* Seu Jorge som Pelé dos Santos
* Robyn Cohen som Anne-Marie Sakowitz
* Waris Ahluwalia som Vikram Ray
* Niels Koizumi som Bobby Ogata
* Pawel Wdowczak som Renzo Pietro
* Matthew Gray Gubler som Nico.
* Antonio Monda som seg selv.
* Isabella Blow som Antonia Cook
* Seymour Cassel som Esteban du Plantier

## Referanser


## Eksterne lenker
* 
*
Rettsfilosofi

**Rettsfilosofi** (også kalt **allmenn rettsteori** eller **allmenn rettslære**) har nær sammenheng med alminnelig filosofi og med politisk filosofi i særdeleshet. Det er et svært bredt og tverrfaglig område, og rommer både en rekke ulike temaer og ulike tradisjoner. Rettsfilosofiens utgangspunkt er jussens grunnspørsmål. Rettsfilosofi kan eksempelvis undersøke hva rettferdighet innebærer, eller analysere juridiske grunnbegreper som rettsregel, rettighet og gjeldende rett, eller drøfte om normer kan ha objektiv gyldighet og hva som i så fall skal til for at en norm er gyldig. Rettsfilosofi som fag som står vesentlig nærmere filosofi enn dogmatisk rettsvitenskap; rettsfilosofer er ofte utdannet som jurister eller filosofer, men kan også ha bakgrunn i andre fag som eksempelvis sosiologi (som står nær filosofi i den kontinentale tradisjonen).

En rettsfilosofisk tilnærmingsmåte til et juridisk spørsmål kan være av etisk art. Som et eksempel kan Sør-Afrikas raseskillepolitikk trekkes frem. Raseskillet var en integrert del av det sørafrikanske samfunnet, og forbudet mot giftermål og andre typer samkvem mellom svarte og hvite var fastsatt ved lov. Raseskillet var en del av rettssystemet og burde derfor være «rett». Moralske (og politiske) innvendinger fikk imidlertid mange til å bestride at det sørafrikanske raseskillet kunne være «rett» til tross for at raseskillet var basert på gyldige lovvedtak av Sør-Afrikas nasjonalforsamling.

Innen rettsfilosofi er kritisk rettsteori og feministisk rettsteori eksempler på bestemte retninger.

## Litteratur
* Torstein Eckhoff & Nils Kristian Sundby *Rettssystemer - Systemteoretisk innføring i rettsfilosofien* (2. utg. 1991)
* Svein Eng *Rettsfilosofi* 2007  ISBN 9788215011769

## Eksterne lenker
*  Hjemmesiden til Norsk forening for rettsfilosofi på www.ivr.no , med lenker til tidsskrifter, oppslagsverk og andre ressurser innen rettsteori og rettsfilosofi.
Lennart Åberg

**Lennart Åberg** (1942–2021) var en svensk jazzmusiker (saksofon) og komponist.

Han var med i tolvtetten Radiojazzgruppen (1966), der han siden ble kunstnerisk leder.
Samtidig etablerte han «Rena Rama», et av de mest innflytelsesrike svenske orkestre (1972–), og samarbeidet med en rekke internasjonale jazzstorheter som George Russell, Red Mitchell kvartett, Bob Brookmeyer, Don Cherry, Clark Terry, Kenny Wheeler, Billy Hart, John Scofield, Palle Mikkelborg og Carla Bley.
For storband har han komponert en rekke verk som har gitt utgivelser (*Partial solar eclipse* 1977, *Green prints* 1986, *Seven pieces* 2000).  For den siste fikk han svenske Grammy (2001).  
Han ga også ut *Zone* (1996).

I «Lennart Åberg seven pieces big band» spiller forøvrig trompeterne Jan Kohlin, Magnus Broo, Bosse Broberg; trombonistene Bertil Strandberg, Mattias Cederberg; Tommy Knutsson horn; saksofonistene Håkan Broström, David Wilcewski, Lennart Åberg samt Alberto Pinton; Mattias Ståhl vibrafon, David Karlsson piano, Christian Speering bass og Jonas Holgersson tromme.

## Referanser


## Eksterne lenker
* 
* 
*
Svante Nilsson (Sture)

**Svante Nilsson ([[Sture]])** (1460–1512) var en svensk adelsmann, riksforstander og riksråd.

Svante Nilsson fikk tilnavnet «Sture» av ettertiden, noe som han selv eller andre aldri brukte i samtiden, og både han og faren var egentlig av ætten eller slekten Natt och Dag, skjønt faren benyttet Sture-navnet, sannsynligvis av politiske grunner.

Svante ble født på Penningby slott i 1460 i Sveriges urolige tid i en høyadelig familie, og døde på Västerås slott i 1512, 52 år gammel. Det siste året Svante Nilsson var riksråd var 1482. Han deltok i et plyndrings- og herjingstokt mot Ivangorod i 1496. Han var en motstander av Sten Sture den eldre, men nært knyttet til Knut Alvsson. Konflikten ble forverret i løpet av 1490-tallet etter Sten Sture den eldres behandling av Svantes far Nils og det gikk så langt at han deltok på kong Hans’ side ved opprøret mot Sten Sture den eldre. Likevel ser det ut til at de to har sluttet forbund under opprøret i 1501 og motvillig støttet Sten Sture den eldre inntil denne døde i 1503, noe som førte til at han selv ble valgt til riksforstander. 

Sommeren 1511 krevde mange innen riksrådet hans avgang under begrunnelsen av at han hadde forsømt forsvaret, spesielt under det danske herjingstoktet i Vestergøtland og Småland det første halvåret av 1511. Svante Nilsson verget seg og utsatte spørsmålet til et stendermøte som skulle sammenkalles i Arboga 1512. Når tiden var inne for møtet var han allerede død av et slaganfall.

Svante Nilsson ble begravd i Västerås domkirke. 

## Ekteskap
Han var gift med Iliana Erengislasdotter (Gädda) og igjen i 1504 med Mette Ivarsdotter (Dyre).  Med Iliana ble han far til Sten Svantesson Sture, også kalt for Sten Sture den yngre, som også ble riksforstander.

## Referanser


## Eksterne lenker
* Svante Nilsson Sture hos historiesajten.se
Kavango (region)

**Kavango** er en region i Namibia. Ved folketellingen i 2011 hadde regionen en folkemengde på . 

Med tanke på sin nokså høye mengde nedbør i forhold til andre deler av landet, har denne regionen potensial for kultivering av en rekke avlinger. Der er også potensial for organisert skogsdrift og dyrking av trær som kan stimulere møbelindustri og relatert industri.

Regionen karakteriseres av en ekstremt skeiv befolkningsfordeling. Det indre av området er svært sparsommelig befolket, mens den nordligste stripen, særlig langs Okavango-elven, har en høy befolkningskonsentrasjon. 

Der er særlig mangel på nord-sørgående veier i regionen, bortsett fra hovedveien mellom Rundu og Grootfontein. Runde har en flystripe til å ta seg av mellomstore fly, men kun i dagslys. Veienes dårlige tilstand og de lange avstandene har en negativ effekt på turismen. Denne situasjonen har blitt forbedret av fullføringen av transcaprivi motorveien.

Regionen består av seks valgkretser:

*Mpungu
*Kahenge
*Kapako
*Rundu
*Mashari
*Ndiyona

## Referanser
Kunene (region)

**Kunene** (også kjent som *Kaokoland*) er en region i Namibia og hjemlandet til den etniske gruppen himba. Ved folketellingen i 2011 hadde regionen en folkemengde på . Den største byen er Opuwo med en befolkning på antagelig mindre enn 5000. 

Regionens navn kommer fra Kunene-elven som danner grensen mot Angola. 

Sammenlignet med resten av Namibia, er regionen relativt underutviklet. Dette kan være på grunn av den fjellrike utilgjengelige geografien og tørrheten som ikke tillater noen form for landbruk. Infrastruktur som veier eksisterer knapt.

Kunene har variert dyreliv med blant annet elefanter.

Regionen består av seks valgkretser:
*Epupa
*Opuwo
*Outjo
*Sesfontein
*Kamanjab
*Khorixas

## Referanser
Offeranode

En **offeranode** er et stykke eksponert metall av sink, bly eller andre metaller som står relativt lavt i den elektrokjemiske spenningsrekke og som dermed korroderer lett og dermed hindrer korrosjon av det andre metallet, konstruksjonen som skal beskyttes. Konstruksjonen og anoden er elektrisk forbundet med hverandre. Offeranoden korroderer, eller spises opp med tiden, men ikke hovedmetallet.

Offeranoder er særlig brukt i tilknytning til båter med metallskrog eller -propell for å begrense korrosjon av disse i saltvann.

Navnet kommer av at man ofrer metallet i offeranoden for å skåne skroget. Offeranoder må byttes jevnlig, årlig er vanlig for småbåter.
Omaheke (region)

**Omaheke** er en region i Namibia. Ved folketellingen i 2011 hadde regionen en folkemengde på . 

Omaheke ligger øst i Namibia. Navnet er herero-ordet for Sandveld (sandslette) som også en stor del av området er kjent som. Gobabis er hovedsenteret i området og også dets viktigste forretningssenter siden den er forbundet med Windhoek ved en jernbane og asfalterte veier. Denne infrastrukturen tjener som den viktigste forsyningslinjen for regionen.

Alle de andre befolkningssentrene i regionen er forbundet med Gobabis med vei. Mange andre tjenester blir drevet fra Gobabis for regionen, som politiets hovedkvarter. Klinikker i regionen betjenes av praktiserende i Gobabis som består av to sykehus og en klinikk.

Landbruksmønsteret i regionen er i svært stor grad homogent. De fleste av de 900 kommersielle og 3500 kommunale landbrukene er kvegoppdrettere. 

Regionen består av seks valgkretser:
*Otjinene
*Otjozondjou
*Steinhausen
*Gobabis
*Buitepos
*Aminuis

## Referanser
Autoimmun sykdom

**Autoimmune sykdommer** er en gruppe sykdommer hvor immunforsvaret til en organisme antas å oppfatte komponenter i egen organisme som fremmede, og dermed forårsake en immunreaksjon overfor organismens egne celler og vev. Autoimmune sykdommer antas å oppstå som følge av at kroppen starter å produsere antistoff mot bestemte deler av kroppens eget vev.
Når kroppen utsettes for fremmede stoffer kan antigenene som kroppen produserer mot disse også angripe kroppens egne strukturer, fordi de egne strukturene ligner på det fremmede stoffet. Eksempel på dette er streptokokk type A, som forårsaker produksjon av et antistoff som også angriper en hinne i Bowmans kapsel i nyrene og forårsaker glomerulonefritt.

Det finnes en rekke sykdommer som er av autoimmun karakter. Klassiske eksempler er lidelser som multippel sklerose (MS), systemisk lupus erytematosus (SLE), Sjögrens sykdom, diabetes type 1 og revmatoid artritt (RA).

## Årsak
Årsaken til autoimmunitet er ukjent – begrepet autoimmunitet anses derfor for å være et teoretisk samlebegrep på ulike sykdomsmekanismer. Nobelprisvinner Rolf M. Zinkernagels arbeid går imot den vanlige forenklede forestillingen om at kroppen angriper sitt eget vev.

Autoimmunitet kan trolig også forklares ved skjulte intracellulære patogener (Mollicutes o.l.). Disse koblingene er kontroversielle, men begynner å få en økende utbredelse. Flere autoimmune sykdommer har vist seg å respondere på antibiotika.

Det er en voksende mengde forskning som antyder at infeksjon kan ligge i bunn av mange såkalte autoimmune sykdommer, tidligere uforklarte og uhelbredelige.

## Diagnostikk
Autoimmune sykdommer er ofte vanskelige å diagnostisere fordi symptomene ofte er vage og diffuse i starten. Det kan være en følelse av slitenhet, muskelsmerter, leddsmerter, lett feber som kanskje kommer og går med mer. Man kan være syk én dag og føle seg «frisk» den neste, eller det kan gi seg utslag i kortere og lengre perioder med besvær. Autoimmune sykdommer produserer ofte antistoffer som ellers ikke skal finnes i kroppen. Disse antistoffene er det i mange tilfeller mulig å påvise gjennom blodprøver.

## Referanser


## Litteratur
* Anne Spurkland *Immun - Kroppens evige kamp for å overleve* Spartacus 2017 ISBN 9788243008304

## Eksterne lenker
* Autoimmune disease in the era of the metagenome
* Bindevevsykdommer.no
* Vaskulitt.no
* Revmatologisk sekjson, Oslo Universitetssykehus, Rikshospitalet
Ross Thomas

**Ross Thomas** (født 19. februar 1926 i Oklahoma City, USA, død 18. desember 1995 i Santa Monica, USA) var en amerikansk forfatter.

Thomas var opprinnelig journalist. Under andre verdenskrig tjenestegjorde han som infanterist på Filippinene. Senere arbeidet han som PR-mann, valgkampmedarbeider og fagforeningstalsmann. I 50-årene bodde han i Bonn, hvor han bygget opp firmaet AFN-Büro. Thomas var 40 år gammel da han i 1966 skrev sin første roman, thrilleren *The Cold War Swap*, som vant Mystery Writers of Americas Edgar-pris for Best First Novel. Atten år senere, i 1985, vant han Edgar-prisen for årets beste krimroman med *Briarpatch*.

Han er særlig kjent for sine mørkt humoristiske thrillere med motiv fra amerikansk politikk eller spionasje. Flere av bøkene hans er filmet.

I anerkjennelse av Thomas vidd og skarpe penn ble det i 2004 innstiftet en *Ross Thomas Award for the Best First Line in a Mystery or Thriller*.

Ross Thomas skrev også under pseudonymet Oliver Bleeck.

## Bibliografi
* *The Cold War Swap* (1966)
* *Cast a Yellow Shadow* (1967) 
* *The Seersucker Whipsaw* (1967)
* *Singapore Wink* (1969)
* *The Brass Go-Between* (1969) (som Oliver Bleeck) 
* *The Fools in Town are on Our Side* (1970) 
* *The Backup Men* (1971) 
* *The Procane Chronicle* (1971) (som Oliver Bleeck) 
* *Protocol for a Kidnapping* (1971) (som Oliver Bleeck) 
* *The Porkchoppers* (1972) 
* *If You Can't Be Good* (1973)
* *The Highbinders* (1973) (som Oliver Bleeck)
* *The Money Harvest* (1975) 
* *Yellow Dog Contract* (1976) 
* *No Questions Asked* (1976) (som Oliver Bleeck)
* *Chinaman's Chance* (1978) 
* *The Eighth Dwarf* (1979) 
* *The Mordida Man* (1981) 
* *Missionary Stew* (1983) 
* *Briarpatch* (1984) 
* *Out On The Rim* (1987) 
* *The Fourth Durango* (1989) 
* *Twilight at Mac's Place* (1990) 
* *Voodoo, Ltd* (1992)
* *Ah, Treachery* (1994)  

### Oversettelser til norsk

## Priser og utmerkelser
* The Edgar Award for Best First Novel 1967, for *The Cold War Swap*
* The Edgar Award for Best Novel 1985, for *Briarpatch*
* The Martin Beck Award 1990, for *Kinesens chans* (*Chinaman's Chance*)
* The Gumshoe Award for Lifetime Achievement 2002

## Referanser


## Eksterne lenker
* Crime-corner: Ross Thomas. Biografi
* Roger L. Simon: Spy Games. The literary – and literal? – life of Ross Thomas
* The Ross Thomas Award
*
NRK P2

**NRK P2** er en norsk radiokanal og en av NRK Radio. Den startet med prøvesendinger i 1978, men ble ikke offisielt åpnet før i 1984. P2 ble landets andre riksdekkende radiokanal og har siden 1993 vært profilert som NRKs kulturkanal. Programmene består av nyheter, debatt, analyser, populærvitenskap, musikk og generelle tema om  kultur og samfunn. De har siden 1998 delt ut P2-lytternes romanpris.

Kanalen sendes over DAB-nettet og er også tilgjengelig som nettradio.

De fleste av kanalens programmer sendes fra NRKs hovedkontor på Marienlyst i Oslo.

## Historikk
Stortinget vedtok å opprette Program 2 i 1975. Den 20. november 1978 hadde de sin første prøvesending. I 1981 fikk prøvesendingene til P2 enn fastere form. Da var kanalen på lufta med 25 timers prøvesendinger hver uke. De sendte på samme frekvens som P1 den første tiden.  

## Programmer i utvalg
* *[[Dagsnytt Atten]]*
* *[[Ekko (radioprogram)|Ekko]]*
* *[[Kulturnytt]]*
* *[[Mørkets opplevelser]]*
**[[Nyhetsmorgen]]*
* *[[Radiodokumentaren på NRK P2|Radiodokumentaren]]*
* *[[Radioteatret]]*
* *[[Språksnakk]]*
* *[[Urix på lørdag]]*
* *[[Verdibørsen]]*
* *[[Studio 2]]*

## Tidligere programmer (ufullstendig liste)
* *Typisk Norsk* (mars til august 1985)
* *[[Hallo i uken]]* (nedlagt 2013)
* *[[P2s nyhetsmorgen]]* (nedlagt 2008) med *[[Verden i dag]]*, *[[Politisk kvarter]]*, *[[Kulturnytt]]* og *[[Økonominytt]]*
* *[[Ut i verden]]* (nedlagt 2009)
* *[[Wasabi (radioprogram)|Wasabi]]* (nedlagt 2006)
* *[[Radioselskapet|*Radioselskapet*]] (nedlagt 2013)
* *Kunstreisen* (nedlagt 2015)
* *Klar en klassiker* (nedlagt 2015)
* *Pandoras Jukebox*
*[[Språkteigen|*Språkteigen'']]
*P2s morgenradio

## Kanalsjefer
* 2009–i dag: Ole Jan Larsen
* 2005–2009: Herborg Bryn
* 1999–2005: Kari Storsletten
* 1995–1999: Bjarne Grevsgard
* 1991–1995: Carl Henrik Grøndahl
* 1984–1991: Arne Bonde

## Referanser


## Eksterne lenker
*
Giorgio Vanzetta

**Giorgio Vanzetta** (født 1959) er en italiensk tidligere langrennsløper.

På 1980- og 90-tallet tilhørte Vanzetta det sterke italienske landslaget, og sikret seg flere VM- og OL-medaljer. I tillegg til to olympiske sølvmedaljer og en bronsemedalje fra OL 1992 i Albertville, var han med på det italienske laget som spurtslo Norge og vant stafettgull under OL 1994 på Lillehammer, sammen med Maurilio De Zolt, Marco Albarello og Silvio Fauner.

## Plasseringer i internasjonale mesterskap
* VM 1985 i Seefeld: sølv på stafetten, 4.-plass på 15&nbsp;km
* OL 1988 i Calgary: 5.-plass på stafetten
* VM 1991 i Val di Fiemme: 4.-plass på 15&nbsp;km, 4.-plass på stafetten
* OL 1992 i Albertville: sølv på stafetten, bronse på 15&nbsp;km jaktstart og 50&nbsp;km
* VM 1993 i Falun: sølv på stafetten
* OL 1994 på Lillehammer: gull på stafetten
* VM 1995 i Thunder Bay: 4.-plass på 50&nbsp;km

## Referanser


## Eksterne lenker
*
Ohangwena (region)

**Ohangwena** er en region i Namibia. Ved folketellingen i 2011 hadde regionen en folkemengde på . 

De nordlige og vestlige delene av regionen er tettest befolket. Økonomien har vært preget av landbruk der de viktigste aktivitetene består i dyrking av mahangu og kvegdrift.

De viktigste bosetningene i regionen ligger rundt den godt asfalterte veien fra den angolanske grensen til Ondangua, hvor den slutter seg til stamveien Oshakati–Tsumeb.

Regionen består av ti valgkretser:
*Ongenga
*Engela
*Oshikango
*Ondobe
*Eenhana
*Omundaungilo
*Okongo
*Ohangwena
*Endola
*Epembe

## Referanser
Hengekøye

**Hengekøye** eller **hengekøy** er en køye, det vil si hvile- eller sengeplass, som er laget av et rektangulært nett, av lerretsduk eller liknende, og som kan bli hengt opp mellom to faste punkter. Hengekøyer brukes ofte utendørs i mildt vær, for eksempel oppspent mellom to trær. Hengekøyer ble tidligere brukt som plassbeparende senger ombord i båter, for eksempel festet i taket under dekk. Mindre hengekøyer kan fungere som vogger eller husker for små barn.

## Historie

En hengekøye er avbildet i Luttrell Psalter som er datert cirka 1330. Miniatyren i det middelalderske manuskriptet til England beviser eksistensen av hengekøyer i Europa før oppdagelsen av Amerika av Christofer Columbus.

## Referanser


## Se også
* Hammock
* Bærestol
* Solseng
* Utemøbler

## Eksterne lenker
*
Maurilio De Zolt

**Maurilio De Zolt** (født 1950) er en italiensk tidligere langrennsløper.
Han holdt seg i verdenstoppen til han var godt over 40 år, og avsluttet sin internasjonale karriere med å vinne stafettgull under OL på Lillehammer i 1994, 43 år gammel.

De Zolt behersket friteknikken bedre enn de fleste andre. I løypa var han lett gjenkjennelig på stor avstand, grunnet lav kroppshøyde og høyt oppjaget takt.

Høsten 2009 kom De Zolt igjen i de internasjonale medienes søkelys da han offentlig gikk ut og krevde statsminister Silvio Berlusconis avgang.

## Internasjonale mesterskapsmedaljer
* VM 1985 i Seefeld: sølv på stafetten, bronse på 15&nbsp;km 
* VM 1987 i Oberstdorf: gull på 50&nbsp;km
* VM 1991  Val di Fiemme: bronse på 50&nbsp;km
* OL 1988 i Calgary: sølv på 50&nbsp;km
* OL 1992 i Albertville: sølv på 50&nbsp;km
* OL 1994 på Lillehammer: gull på stafetten

## Referanser


## Eksterne lenker
* 
* 
*
Folke Filbyter

**Folke Filbyter** er i henhold til sagnene stamfar til Bjälboætten og dermed også Folkungaætten. Skikkelsen Folke er en mytisk figur og kan like gjerne være en litterær konstruksjon. Han finnes ikke i noe historisk kildemateriale som kan bevis hans eksistens. Derimot er Folke hovedperson i første del av den svenske dikteren Verner von Heidenstams verk *Folkungaträdet*, som ble utgitt i 1905, og anmelderen og litteraturviteren Oscar Levertin mente at «Folke Filbyter är en ny nationaltyp i den svenska litteraturen.»

Tilnavnet «Filbyter» påstås å komme fra en eldre svensk form for ‘følbiter’, altså ‘hestebiter’ i betydningen som et kallenavn for at Folke skal ha kastrert hester, kanskje til og med ved å bruke egne tenner, men i den grad dette har en historisk kjerne ble det nok benyttet en form for tenger.

Skikkelsen opptrer også i Frans G. Bengtssons fortelling om vikingen *[[Röde Orm]]* i romanen ved samme navn.

## Kunstneriske fremstillinger
En bronseskulptur av den svenske skulptøren Carl Milles står på Stora Torget i Linköping. Den viser hvordan Milles forestilte seg Folke Filbyter på søken etter sin forsvunne sønnesønn. En annen avstøpning av den samme skulpturen finnes i Missouri Botanical Garden i USA.

## Barn
* Ingevald Folkesson (Bjälboætten)
* Ingemund Folkesson (Bjälboætten)
* Halsten Folkesson (Bjälboætten)

## Se også
* Folkungaætten
*Bjälboætten

## Referanser
Folkungaætten

**Folkungaætten** eller *Bjälboætten* er en senere og vanlig benevnelse på en svensk kongeslekt fra middelalderen. Til Folkungaætten regnes i farslinje ætlingene til Bengt Snivil. Han hadde tre kjente sønner, Birger Brosa, Magnus Minnisköld og Karl Døve. Ættens medlemmer må ikke forveksles med folkunger, en gruppering som gjorde flere opprør mot kongeslektens styre.

Det er vanlig å inndele slekten i et antall grener og med *Folkungaætten* menes i alminnelighet den grenen som utgikk fra Birger jarl og som gjennom et antall generasjoner fra og med Birgers sønn Valdemar Birgersson, kom til å sitte med kongsmakten. For de andre grenene, se lenker nedenfor.

Folkungaætten døde ut på slutten av 1300-tallet med Erik Valdemarsson (den yngre).

## Navnet
Det menes at navnet kommer fra en Folke Filbyter (= «hestebiter»), men han er ikke bevist å være en historisk skikkelse. Betegnelsen på ætten ble innført i 1616 av Johannes Messenius som hentet informasjon fra en senere avskrift bevart i en kilde fra 1400-tallet. I henhold til denne kilden stammet både Birger jarl og de av hans politiske motstandere som kalles folkunger fra personer med navnet Folke.

Den ofte forekommende informasjonen om at «folkunger» nærmest skulle ha fungert som en politisk partitilknytning, ble først hevdet av Rolf Pipping som hans personlige oppfatning, og ble senere støttet av Erik Lönnroth. Oppfatningen bygger på sammenligninger med norske forhold hvor det forekom betegnelser som «kuvlunger» og «ribbunger» og andre.

Betegnelsen Bjälboætten etter slektens stamgods Bjälbo i Östergötland kunne eventuelt ha vært en mer adekvat benevnelse for slekten ettersom Bjälbo er det tidligste kjente godset i deres eie; dog er Folkungaætten siden blitt godt etablert i svensk historievitenskap, særskilt i middelaldergenealogi. Valget av betegnelse er således en historievitenskapelig konvensjon og som sådan en stipulativ definisjon. Den kan altså være verken riktig eller feil, bare mer eller mindre adekvat. Det som tvinger fram en slik konvensjon er at slekten i seg selv ikke kalte seg noe som helst.

## Litteratur
* Gunnar Scheffer: «Sverige», *Heraldisk Tidsskrift*, bind 2, side 468-473, København 1965-1969 («Folkungavapnet» i Wijnbergen-våpenrullen fra ca. 1270-1288)

## Se også
*Ulvætten
*Folkungaene
*Folkungaættens uekte gren
Staffan William-Olsson

**Staffan William-Olsson** (født 1959) spilte piano, gitar og trommer allerede i 7-årsalderen. Han studerte klassisk piano med en jazz-orientert lærer, men etterhvert tok interessen for gitaren overhånd, mest innenfor blues/rock-sjangeren: Jimi Hendrix, Deep Purple og Led Zeppelin. 

Da jazz-rocken kom, ble bl.a. Weather Report, John McLaughlin og Allan Holdsworth de nye inspirasjonskildene. George Bensons LP *Bad Benson* var et vendepunkt – den åpnet opp ørene for den rene, uforvrengte gitarlyden. Pat Martino ble også en stor inspirasjonskilde. 

Etter klassiske pianostudier ved Göteborgs Musikhögskola (William-Olsson er autodidakt gitarist), overtok han plassen etter Ulf Wakenius i den svenske fusion-gruppen Hawk on Flight. Han spilte også med Bob Berg, Lee Konitz og Palle Mikkelborg. 

Han flyttet til Oslo i 1986 og jobbet som freelancegitarist før han ble medlem av hardrock-gruppen Sons of Angels i 1989. Bandet fikk platekontrakt med Atlantic Records og turnerte på USAs østkyst og i Europa. Platen solgte 100,000 eksemplar, og bandet ble oppløst. 

The Real Thing ble startet i 1992. Solo-CD-en *Three Shades of Blue* ble Spellemannprisnominert i 1995. Den andre CD-en *Smile!* ble også nominert og kom i november 1998. Etter den gang har det kommet to ytterligere utgivelser: *Oak Road Boogaloo* i 2000 og *Pop!* i 2002. I 2005 startet William-Olsson mini-storbandet Sharp 9, med inspirasjonskilder som Art Pepper og Miles Davis. Med Sharp 9 har han utgitt *NO:Network* (2004) og *Sudoku* (2007).

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Ludvig Eikaas

**Ludvig Eikaas** (1920–2010) var en norsk kunstmaler, grafiker og kunstprofessor. Navnet kan også staves *Ludvik Eikaas*. Han blir regnet som en svært sentral kunstner i siste halvdelen av 1900-tallet på grunn av arbeidet hans med maling, skulpturer og særlig grafikk. 

Han var utdannet ved SHKS 1942–1946; Kunstakademiet 1946-48 og Kunstakademiet  i København 1948. Han ble professor ved Kunstakademiet i Oslo i 1970. 

Eikaas var ridder av første klasse av St. Olavs Orden. Han var gift med tekstilkunstneren Synnøve Anker Aurdal (1908–2000).  Han er far til Stig Eikaas, voksenpedagog, billedkunstner og forfatter.

Eikaasgalleriet i Jølster ble etablert med grunnlag i en kunstgave fra ham til Jølster kommune.

## Referanser


## Litteratur
* Fredly, Janne: *Konkret kunst i Norge i 50-årene : en undersøkelse av malerier og utsmykninger av Odd Tandberg, Gunnar S. Gundresen, [[Jakob Weidemann]], Ludvig Eikaas og Gudrun Kongelf.*Hovedoppgave i kunsthistorie – Universitetet i Oslo, 2005.
* Runar Kristiansen: "Edvard Munch, Nikolai Astrup, Rolf Nesch, Ludvig Eikaas" – Jølster 1998.

## Eksterne lenker
* Verk av Ludvig Eikaas på nasjonalmuseet.no
* Eikaasgalleriet
Huset Pfalz-Zweibrücken-Kleeburg

**Huset Pfalz-Zweibrücken-Kleeburg**, eller *den pfalziske slekten*, var en linje av det bayerske fyrstehuset Wittelsbach, som hersket i hertugdømmet Pfalz-Zweibrücken fra slutten av 1300-tallet frem til den franske revolusjonen, med residens på Schloss Zweibrücken.

Slekten var også det regjerende dynasti i Sverige i årene 1654&ndash;1720. Det avløste Vasaslekten, som den også var beslektet med via Karl IXs datter Katarina Vasa.

Slektens våpen inneholder i første felt Bayerns våpen med ruter i sølv og blått.

Den svenske kongedynastiet regner sine aner fra Karl IXs dattersønn:
* Karl X Gustav av Sverige av Pfalz-Zweibrücken, konge 1654&ndash;1660, den første svenske kongen av det pfalziske huset.
* Karl XI av Sverige, konge 1660&ndash;1697
* Karl XII av Sverige, konge 1697&ndash;1718
* Ulrika Eleonora av Sverige, dronning 1718&ndash;1720. Gift med Fredrik av Hessen.

Den siste av dynastiet i Sverige, dronning Ulrika Eleonora, abdiserte i 1720, og hvor hennes mann Fredrik av Hessen ble kronet til konge som Fredrik I av Sverige, og da gikk Sveriges krone til neste dynasti, Huset Hessen. Dynasti er i denne forbindelse ikke helt korrekt da kong Fredrik var den eneste fra slekten som var konge av Sverige.
Freikollen

**Freikollen** er et fjell i Kristiansund kommune, Møre og Romsdal. Det er med sine 629 moh det høyeste fjellet i kommunen, og ligger plassert på øya Frei. Nærliggende topper er Lågfjellet (488 moh), Snipå (455 moh), Møstabjønn (331 moh). Det er god utsikt over Kristiansund og ytre deler av Nordmøre fra toppen.

## Friluftsliv
Freikollen er et mye brukt turmål, og det er konkurranse om å ha flest bestigninger årlig. De som har 25 bestigninger eller mer notert i besøksprotokollen får diplom fra Kristiansund og Nordmøre Turistforening. Besøksboken ligger ved hovedvarden på toppen. Det årlige besøket ligger rundt 20.000.

Det er en egen varde for barn på toppen, denne står syd for den store. Her er det egen besøksbok for barn i alderen 0-12 år. Barna må bestige toppen like mange ganger som de fyller år for å få diplom. Et barn på ett år må bestige toppen en gang, to år – to ganger ...

I 2009 ble det for første gang arrangert motbakkeløp til toppen av fjellet, Freikollen Opp. 

## Se også
*Freikollen Opp

## Referanser




## Eksterne lenker
*
Orleysa

**Orleysa** (etablert 1987) er en norsk musikkgruppe, kjent for sin blanding av jazz og norsk folkemusikk.  Ordet kommer av det norrøne «uttrykke noe».

I hovedsak har besetningen vært frontfigurer og vokalister Berit Opheim og Ann Elisabeth Lunde (tidvis også Elisabeth Håvig og Eli Storbekken);
Jan Magne Førde trompet,
Arve Furset piano,
Rolf Prestø bass, samt
Terje Isungset trommer.
Saksofonistene Torbjørn Skjold og Tore Brunborg, samt pianist Dag Arnesen har vært gjester.
De fleste av komposisjonene er forøvrig ved Jan Magne Førde.  Etter flere år med høy festivalaktivitet har det vært lite å høre siden 1995.
## Utgivelser
**[[Orleysa (album)|Orleysa]]* (Odin Records, 1991).  Innspilt i Laksevåg kirke.  
**[[Svanshornet]]* (Odin Records, 1993).  Utplukket i musikksamlingen som ble gitt fra Norges regjering til Haakon og Mette-Marit.

## Referanser


## Eksterne lenker
*
4. Oslo speidergruppe

**4. Oslo speidergruppe** ble stiftet som *4. Kristiania* 26. januar 1920, men endret navn i 1924. Den ble reorganisert etter krigen og hadde stor aktivitet særlig på 50-,60- og 70-tallet.

Speidergruppen tilhørte Oslospeiderne under Norges speiderforbund (opprinnelig Norsk Speiderguttforbund), og holdt fra slutten av 50-tallet til på Bolteløkka skole og i Frydenlundsgate, senere i Fagerborg menighetshus. Gruppen kjøpte i 1948 hytta Nordstua som ligger på Bessliåsen ved Rognlivann i Lommedalen. Den ble kalt Fjeros etter navnet på speidergruppen.

4. Oslo speidergruppe var arrangør av NM i speiding 2001 som ble avholdt ved Holmenkollen i Oslo.

Aktiviteten i speidergruppen dalte utover 2000-tallet og den ble lagt ned i 2013.

I 2012 stiftet seniorene 4. Oslo Fagerborg St. Georgs Gilde, som er tilsluttet St. Georgs Gildene i Norge. Gildet disponerer speiderhytta Fjeros etter avtale med Oslo Krets av Norges speiderforbund. Seniorspeiderne har støttet aktivt opp om støttekonsertene The Hollies har gitt i Norge de senere år. Overskuddet har gått til Bayalpata sykehus i Nepal, som drives av hjelpeorganisasjonen Possible.

## Referanser


## Eksterne lenker
* St. Georgs Gildene i Norge http://www.sggn.no/
Koksan

:*[[Koksan (Nord-Hwanghae)|Koksan]] er også et fylke i Nord-Korea.*
**M1978** og **M1989 Koksan** er 170 mm selvdrevne kanoner utviklet og produsert i Nord-Korea. Den består av en 170 mm kanon montert åpent på noe som sannsynligvis er et tidligere sovjetisk T-54-chassis eller et kinesisk Type 59-chassis.  Bak på skroget er to store spader for å ta opp rekylkreftene.

## Historie
M1978 Koksan ble først offentlig vist på en parade i 1985.  Vestlige observatører så den første gang i byen Koksan, derav kodenavnet, i 1978.

Iran kjøpte et antall M1978 fra Nord-Korea i 1987. På den tiden var det den feltkanonen i verden med lengst rekkevidde, med en kapasitet til å fyre prosjektiler med hjelperaketter ut til nesten 60 kilometer. Den ble brukt av iranerne til å skyte inn i kuwaitiske oljefelt under Iran-Irak-krigen fra Al-Faw-halvøya.

M1989 ble levert til Iran etter hvert som rollen dens ble fylt av missiler i Nord-Korea.

Siden 1993 har Nord-Korea forsterket artilleristridskreftene sine i framre områder. Sør-Koreas militærvesen rapporterer om et stort antall 170 mm kanoner og 240 mm rakettkastere nær den demilitariserte sonen, hvor det er laget fjellhaller og forberedt skyteposisjoner. Det er estimert at disse kan fyre opp til 10&nbsp;000 skudd i minuttet inn i Seoul-området.

## Teknisk
Koksan er utstyrt med en 170 mm kanon. Denne er kanskje modifisert fra en sovjetisk kystartillerikanon. Rekkevidden er estimert til 40 til 50 km, og man har tilgjengelig base-bleed og hjelperakettprosjektiler. Antageligvis er kjemiske, høyeksplosive og *[[cargo-ammunisjon|cargo]]*-granater tilgjengelige. Denne typen artilleri har vanligvis en skuddtakt på 1-2 skudd i løpet av fem minutter.

Chassiset gir sannsynligvis ekvipasjen en hastighet på vei på rundt 40 km/h og en rekkevidde på rundt 300 km.

## Varianter
;M1978: Uten ammunisjonslager om bord
;M1989: Enten en ny versjon eller en modifisert M1978 med 12 granater om bord

## Referanser
Inger Frimansson

**Inger Frimansson** (født *Inger Wilén* 14. november 1944 i Stockholm) er en svensk forfatter og journalist.

Frimansson er utdannet journalist, og har arbeidet i bokhandel, som journalist og som redaktør. Hun debuterte litterært med romanen *Dubbelsängen* i 1984. Fra 1988 har hun vært forfatter på heltid. Hun har skrevet skjønnlitterære romaner, kriminalromaner, lyrikk, ungdomsbøker og noveller.

I 1998 utga Frimansson sin første kriminalroman, den psykologiske thrilleren *God natt min älskade*. Boken ble en bestselger, og ble av Svenska Deckarakademin belønnet med prisen for årets beste svenske kriminalroman. Senere har Frimansson etablert seg som Sveriges kanskje fremste forfatter av psykologiske thrillere. Hun er oversatt til syv språk, og er også utgitt i USA.

## Bibliografi
* *Trots allt. Samtal med föräldrar till utvicklingsstörda* &ndash; sakprosa (1976) (sammen med Ann Bakk)
* *Dubbelsängen* &ndash; roman (1984)
* *Den förtrollade prinsen* &ndash; roman (1986)
* *Tills hon hittar något eget* &ndash; roman, lettlestbok (1987)
* *Djuret under tummarna* &ndash; roman (1989)
* *Jag kan också gå på vattnet* &ndash; roman (1991)
* *Handdockan* &ndash; roman (1992)
* *Skräpsommaren* &ndash; ungdomsbok (1993)
* *Mannen som flöt över bergen* &ndash; dikt (1993)
* *Soldaternas dotter* &ndash; (roman 1994)
* *Kärlek, trohet, vänskap, hat* &ndash; ungdomsbok (1995)
* *Där inne vilar ögat* &ndash; noveller (1996)
* *Fruktar jag intet ont* &ndash; roman (1997)
* *God natt min älskade* &ndash; kriminalroman (1998)
* *Mannen med oxhjärtat* &ndash; kriminalroman (1999)
* *Elden* &ndash; ungdomsbok (1999)
* *Katten som inte dog* &ndash; kriminalroman (2000)
* *Ett mycket bättre liv* &ndash; kriminalroman (2001)
* *Svept i rosa papper* &ndash; ungdomsroman (2002)
* *De nakna kvinnornas ö* &ndash; kriminalroman (2002)
* *Mörkerspår* &ndash; kriminalroman (2003)
* *Bebådelsedag* &ndash; julebok (2003)
* *Inga livstecken* &ndash; ungdomsbok (2004)
* *Skuggan i vattnet* &ndash; kriminalroman (2005)
* *Ligga som ett O* &ndash; roman (2007)
* *Hitta Jeppe* &ndash; barnebok (2007)

### Oversettelser til norsk

## Priser og utmerkelser
* Svenska Deckarakademins pris för bästa svenska kriminalroman 1998, for *God natt min älskade* 
* Svenska Deckarakademins pris för bästa svenska kriminalroman 2005, for *Skuggan i vattnet*
* Spårhunden 2009, for *De starkare*

## Referanser


## Eksterne lenker
*
Per «Texas» Johansson

:*Se også [[Per Johansson (håndballtrener)]]*
**Per Johansson** (født 18. mars 1969 i Södertälje) er en svensk jazzmusiker (saksofon og klarinett) og komponist.  Grunnet oppvekst i Austin, Texas har han tilnavnet «Texas».

I egen kvartett med Fredrik Ljungkvist saksofon, Dan Berglund bass og Mikael Ulfberg trommer ga han ut *Holon* (1997) på det nystartede «Kaza», en underavdeling av EMI.  
Med Rebecka Törnqvist utga han *Stockholm Kaza Session* (1996), før han (i nevnte kvartett) ga ut 
*Alla mina kompisar* (1998), som avstedkom Gyllene Skivan.  *Man kan lika gärna leva* (1999) og *Holon – Remixad av Jens Lodén* (2001) er også kvartettens verk.  For øvrig har han medvirket på en rekke plater, eksempelvis flere med Bo Kaspers Orkester og Torbjörn Zetterberg, og i sistnevntes «Hot Five».  På Oslo Jazzfestival 2004 opptrådte han sammen med det norske jazzbandet The Core.

## Referanser
Tete Montoliu

**Vicenç «Tete» Montoliu i Massana** (født 28. mars 1933 i Eixample utenfor Barcelona, død samme sted 24. august 1997) var en katalansk jazzpianist.

Han var født blind, av musikerforeldre, lærte Braille-skrevne noter, gikk i lære hos Petri Palou og senere hos 
Conservatori Superior de Música de Barcelona (1946-1953) der han gjennom Don Byas i 1947 fikk sistt første møte med bebop.  Hans internasjonale gjennombrudd kom i samarbeid med Lionel Hampton *Jazz flamenco* (1957).  Senere spilte han i European All-Stars (1961) og turnerte med Roland Kirk (1963).  Han var i denne tiden også lærer for Magni Wentzel som studerte jazzsang og klassisk gitar. Ved Moldejazz  året etter var han i fire oppsetninger med Niels-Henning Ørsted Pedersen og Alex Riel, blant annet som innleid internasjonalt komp for Dexter Gordon og Benny Golson.  Med Andreas Skjold og Bergen Big Band skal han (med egen trio) ha opptrådt på Konsertpaleet ved Nattjazz den 1. juni 1977.
Av plateutgivelser med Tete nevnes
albumene *Body & Soul* (1971), *Tete!* (1974), *Tete a Tete* (1976), *Lunch in L.A.* (duett med Chick Corea), *The man from Barcelona* (1990) og *Tete en el San Juan* (1997). 
Montoliu døde av kreft.

## Referanser


## Eksterne lenker
* 
* 
*
Steinvik

**Steinvik** er en grend lengst sør i Stor-Elvdal kommune i Innlandet. Steinvik ligger på vestsiden av Glomma. 
Det er ca. 140 fastboende. På sommeren er det mer liv i grenda, siden hytter og sommerhus befolkes.

Steinvik ligger ca. 19 mil nord for Oslo og 12 kilometer nord for Rena. Riksvei 3 og Rørosbanen går gjennom grenda. De fleste tog stopper på Steinvik stasjon, som ble åpnet i 1875 og ligger 204 moh.

Navnet Steinvik stammer fra gården Stenvigen, som forøvrig ble borte for mange år siden.

I sør ligger elva Hovda som kommer fra innsjøen Storhovden. Hovda ligger på grensen mellom Åmot og Stor-Elvdal kommuner.

## Litteratur
*
Steroidhormon

**Steroidhormoner** er steroider som fungerer som hormoner. Hos pattedyr kan steroidhormonene klassifiseres i fem grupper etter hvilke reseptorer de binder: Glukokortikoider, mineralkortikoider, androgener, østrogener og progestagener. Vitamin D-derivater er et sjette nært beslektet gruppe, med homologe reseptorer, men kjemisk er disse steroler, ikke steroider. Det er også utviklet en rekke kunstige steroidhormoner som brukes som legemidler ved en rekke tilstander.

## Farmakologiske egenskaper
De  naturlige steroidhormonene dannes fra kolesterol i gonadene og i binyrebarken. I blodet fraktes steroidhormonene rundt bundet til spesifikke bærerproteiner som for eksempel SHBG, kjønnshormonbindende globulin. Videre omdanning og katabolisme skjer i leveren, andre perifere vev og i målorganet.

Fordi steroider og steroler er fettløselige, diffunderer de relativt fritt fra blodet gjennom cellemembranen til cytoplasma i målcellene. Her modifiseres steroidhormonet i enkelte tilfeller før det binder spesifikke reseptorer, som er store metalloproteiner. Når steroidet binder reseptoren, går to steroid-reseptorkomplekser sammen og danner en funkjsonell DNA-bindende enhet som kan trenge inn i nukleus (cellekjernen). I kjernen binder steroid-ligand-komplekset spesifikke DNA-sekvenser og induserer transkripsjon av målgenene.

## Viktige naturlige steroidhormoner
*Glukokortikoider
**Kortisol
*Mineralkortikoider
**Aldosteron
*Kjønnshormoner
**Androgener
***Testosteron
***dehydroepiandrosteron (DHEA)
***dehydroepiandrosteron sulfat (DHEAS)
***androstenedion
***dihydrotestosteron (DHT)
**Østrogener
***Østradiol
***Østron
***Østriol
**Progestagener
***Progesteron

Det viktigste sterolhormonet:
*Vitamin D-derivater
**Kalsitriol

## Syntetiske steroider og steroler
En rekke kunstige steroler og steroider har blitt utviklet. De fleste er steroider, men det finnes også eksempler på ikkesteroide frobindelser som kan påvirke steroidreseptoere. Noen syntetiske steroider er svakere, andre mye mer effektive enn tilsvarende naturlige steroider.

Eksempler på syntetiske steroidhormoner:
*Glukokortikoider: Prednison, deksametason, triamcinolon
*Mineralkortikoid: Fludrokortison
*Vitamin D: Dihydrotakysterol
*Androgener: Oksandrolon, dekadurabolin (også kjent som anabole steroider)
*Østrogener: Etinyløstradiol, Dietylstilbestrol (DES)
*Progestiner: Noretindron, medroksyprogesteron, levonorgestrel

## Eksterne lenker
* Oversikt over struktur, funksjon og regulering av steroidhormonsyntese
Kim Nordbæk

**Kim Thomas Nordbæk** (født 1979 i Fredrikstad) er bassist(band/frilans), musikkprodusent og studiotekniker. Ble først kjent som bassist i den norske rockegruppa Span, senere Dog Almighty. Han har medvirket på innspillinger og konserter med diverse andre artister.

## Diskografi
* *Cut Like Diamonds* (EP, 2005) Span 
* *Vs. Time* (Album, 2005) Span 
* *Unstable* (Album, 2005) Jorun Stiansen
* *Lost In A Moment* (Album, 2005) Lene Marlin 
* *Till Deaf Do Us Part* (Album, 2007) Inglow
* *Dog Almighty* (Album, 2007) sammen med Fridtjof Nilsen og Fredrik Wallumrød (Dog Almighty)

## Eksterne lenker
*
Mellomaksling

**Mellomaksling** er betegnelse på akslingen mellom girkassen og bakakslingen på både bakhjulsdrevne biler og biler med firehjulstrekk. De fleste mellomakslinger er ikke innkapslet, men ligger åpent tilgjengelig.

## Se også
*Bakaksling
*Aksling
*Kardang
*Girkasse
Lars Danielsson

**Lars Danielsson** (født 5. september 1958, i Smålandsstenar) er en svensk jazzmusiker (bass og cello), kjent for flere samarbeid med verdenskjente og norske jazzartister.

Etter utdannelsen ved Göteborg musikkonservatorium, har han opplevd å arbeide med storheter som Michael Brecker, Jack de Johnette, Thad Jones, Joe Henderson, Mike Stern og Kenny Wheeler.  Med svenske medmusikanter som Ulf Wakenius har han også medvirket.

Han ledet «European Voices» som ga ut *European Voices* med opptak fra Sveriges Radio i 1993 (Dragon Records, 1995).  Besetningen var danske Marilyn Mazur perkusjon, tyske Michael Riessler klarinett og saksofon, svenske Joakim Milder saksofon, Lars Jansson gitar, Nils Landgren trombone, Sven Fridolfsson saksofon og Tobias Sjögren gitar,
norske Eivind Aarset gitar og Nils Petter Molvær trompet.

I kvartett med David Liebman piano Jon Christensen trommer og Bobo Stenson piano utkom *Far North* (Curling Legs, 1994).
I hans egen L.A. Trio spiller John Abercombie gitar og Adam Nussbaum saksofon (*Origo*, Curling Legs, 1997).

I tillegg til bass og cello, trakterer han også piano, som kan høres på hans egen utgivelse *Libera Me* (2004), der han også har danske Danmark Radios symfoniorkester og Cæcilie Norby, såvel som norske Jon Christensen, Nils Petter Molvær og Carsten Dahl som medvirkende.
På Punkt-festivalen 2006 opptrådte han i egen kvartett med Jon Christensen (trommer), Bugge Wesseltoft (piano) og Jan Bang (elektronika).

## Referanser

## Eksterne lenker
*
Verrandagan

**Verrandagan**, eller **Dagan** på folkemunne, er et årlig kulturarrangement i Malm i tidligere Verran kommune, nå del av Steinkjer kommune i Trøndelag. Det arrangeres ca. siste helg i juni.

Da Verrandagan starta i 1980, het det opprinnelig «Malmdagan». Idéen ble lansert under et styremøte i Malm IL januar 1980.  Tanken var å få til et stevne i bygda, for å få inn penger til Malm IL, som slet med dårlig økonomi. Forslaget ble vedtatt på samme møte, og sommeren 1980 var Malmdagan en realitet. Arrangementet gikk på håndballbanen ved Malm stadion. Allerede fra første år var det utstillings-/salgsboder, underholdning, aktiviteter for barn, restaurant og fester fredag og lørdag kveld.  Selve arrangementet startet med et opptog fra Sanna til handballbanen.  Korpsene i bygda ledet da opptoget.

Slik fortsatte det til og med 1989. Arrangementet hadde da pause i 3 år før det starta igjen i 1992 med navnet «Bygdadagan». I 1998 ble navnet igjen Malmdagan.

Selve prinsippet med Dagan var at Malm IL stod for arrangementet og søkte gratis hjelp utenfor om nødvendig. Dette fungerte ikke så godt, fordi Malm IL ble bare mindre og mindre, og folk ikke var villige til å stille opp gratis.

I 2000 ble Malmdagan en egen organisasjon, der alle lag og foreninger fikk tilbud om å hjelpe til. Når regnskapet var ferdig og overskudd forelå, skulle dette deles slik:
*25 % skulle holdes igjen til neste års dager
*De øvrige 75 % skulle deles ut til lag og foreninger etter hvor mye hjelp de bidrog med.

Hjelpa de skaffet ble talt i antall vaktenheter, der hver vaktenhet var på 3 timer. Dette fungerte svært godt, og det ble lettere å skaffe arbeidshjelp. (I 2003 var det dobbelt så mange som meldte seg enn det som var nødvendig.)

I slutten av 2002 fatta komiteen i Malmdagan vedtak om å skifte navnet til Verrandagan. Dette ble gjort gjeldende fra 2003.  

Hovedkomiteen for Malmdagan bestod av 5 personer, alle fra Malm. Fra nå av består den av en komité sammensatt av folk fra alle kretser i kommunen, fordelt på geografien.

*5 fra Malm
*2 fra Follafoss
*1 fra Verrastranda
*1 fra Verrabotn

Grunnet flere uheldige hendelser ble det ikke mulig å arrangere Verrandagan i 2006, men Dagan arrangeres igjen, 22.-24. juni 2007. 
I 2008 ble dagan arrangert den første helga i august.
Åsa Larsson

**Åsa Larsson** (født 1966 i Uppsala) er en svensk forfatter og jurist.

Larsson flyttet fire år gammel med sin familie til Kiruna, hvor hun vokste opp. Hun studerte jus ved Uppsala universitet, og har arbeidet som skattejurist. 

I 2003 debuterte hun med kriminalromanen *Solstorm* lagt til hennes barndoms Kiruna. Den ble en øyeblikkelig bestselger i hjemlandet og ble tildelt Svenska Deckarakademins pris for årets beste debutant. Allerede året etter fikk hun prisen for årets beste svenske kriminalroman (*Det blod som spillts*, 2004).

Larssons kriminalromaner om advokaten Rebecka Martinsson er ifølge hennes forlag solgt til 10 land, inkludert USA. 

Hun er barnebarn til langrennsløperen Erik «Kiruna-Lasse» Larsson.

Hun er bosatt i Mariefred.

## Bibliografi
* *Solstorm* (2003) 
* *Det blod som spillts* (2004) 
* *Svart stig* (2006) 
* *Till dess din vrede upphör* (2008)
* *Till offer åt Molok* (2012)

### Oversettelser til norsk

## Priser og utmerkelser (utvalg)
* Svenska Deckarakademins pris för bästa svenska kriminalroman 2012, for *Till offer åt Molok*
* SKTFs pris-årets forfatter 2006
* Svenska Deckarakademins pris för bästa svenska kriminalroman 2004, for *Det blod som spillts*
* Svenska Deckarakademins debutant-diplom 2003, for *Solstorm*

## Referanser


## Eksterne lenker
* 
* 
*  Modtryk.dk: Åsa Larsson om seg selv
*  Samenland.nl: Åsa Larsson. Debutantpris – för en svit 
*  TV2: Åsa Larsson – Suksess med sektdrap